แค่ชื่อก็อยากลองแล้ว รับประกันได้ถึง presentation ขั้นเทพ เป็นเมนูโดยเหล่าบรรดาเชฟกระทะเหล็ก ไม่รู้หรอกว่ามีใครบ้าง 5555 ส่วนตัวคิดว่า บางเมนูก็รสชาติเหมือนร้านปกติ แต่พรีเซ้นอลังการ

ร้านนี้ตกแต่งออกแนวฟ้าๆขาวๆ โมเดิร์นหน่อย ร้านอยู่ตรงชั้น1 โซน outdoor ที่มีร้านอาหารเยอะๆ แต่ในตัวร้านมีโซนแอร์ของตัวเอง ไม่ต้องกลัวร้อนค่า

คราวนี้ไปกันหลายคน เมนูที่สั่งเลยเยอะหน่อย เริ่มที่เครื่องดื่มก่อนเนอะ
Butterfly Honey Soda 110.- หรืออัญชันมะนาวโซดานี่แหละ แต่เสิร์ฟมาในกระเช้าเครื่องปรุง แยกเป็นแก้วน้ำแข็ง น้ำอัญชัน น้ำมะนาว และก็โซดา

Kiwi Apple Soda 110.- ไซรัปกีวี่แอปเปิ้ล มะนาว แล้วก็โซดา เสิร์ฟในกระเช้าเครื่องปรุงเหมือนกัน

Red Light bulb 130.- เป็นน้ำแตงโม มะม่วง ลิ้นจี่ แอปเปิ้ล ผสมกัน สดชื่นดี และเพิ่มความน่าสนใจด้วยการใส่ในหลอดไฟ

Red Berry Smoothie 130.- เป็นสมูธตี้เรดเบอรี่ บลูเบอรี่ มะม่วง โยเกิร์ต แล้วก็น้ำผึ้ง ใครชอบเมนูสมูธตี้ แนะนำเลย สดชื่นดี

ตามด้วยเมนูอาหาร
กุ้งจ๋า 280.- คล้ายปูจ๋า เสิร์ฟบนกระทะร้อนพร้อมกันมะม่วง เมนูนี้เฉยๆ

กุ้งผัดสะตอ 380.- แพงหน่อยเพราะเป็นกุ้งใหญ่ รสชาติถือว่าทำได้ดี

สตริบลอยน้ำจิ้มแจ่ว 670.- ธรรมดาเหมือนร้านทั่วไป เสิร์ฟพร้อมกับข้าวเหนียวทอด

หมูกรอบคะน้าแผ่นดินใหญ่ 330.- หมูกรอบเสิร์ฟกับบะหมี่กรอบ และน้ำราดสูตรพิเศษ 

สปาเกตตี้แกงไตปลาทอดขมิ้น 280.- ได้น้อยมากถ้าเทียบกับราคา แต่รสชาติโอเคเลย ได้รสไตปลาอยู่

แกงเหลืองขาหมูสุดยอด 180.- แปลกดีที่เอาจาหมูมาใส่กับน้ำแกงเหลือง แต่อร่อยมาก แกงเหลืองใต้เลย ทำให้ขาหมูที่เคยดูเลี่ยนๆ หายเลี่ยนไปเลย

ข้าวผัดหมูสับปลาเค็ม 170.- ตามชื่อเลย เสิร์ฟในหม้อหินร้อน แล้วก็จะมีพนง.มาตอกไข่ออนเซ็นให้

ข้าวคั่วกลิ้งไก่ไข่ออนเซ็น 190.- วิธีการพรีเซ้นเหมือนข้าวปลาเค็ม ชอบเมนูนี้มากกก เผ็ด แซ่บ ถึงเครื่อง ขนาดคนใต้แบบเรากินยังน้ำมูกไหล

ข้าวหน้าไก่ต๊อกภูเขาไฟ 290.- ตัวฐานจะเป็นข้าวผัดกุนเชียง มีไก่เป็นตัวโปะด้านบน ความพิเศษคือ พนง.จะมาราดซอสสาเก แล้วจุดไฟ ทำให้ไฟลุก เก๋ไก๋ไปอีกแบบ สำหรับรสชาติ ก็อร่อยดี ทานง่าย เด็กๆก็ทานได้

สุดท้ายกินคาวแล้วต้องกินหวาน
ไปวัดไปวา 180.- เป็นขนมไทยฟิวชั่นที่เสิร์ฟมาในปิ่นโต ให้ความรู้สึกเหมือนทำอาหารไปวัด มีทั้งหมด3ชั้น ชั้นแรกคือ เครมบรูเล่ฟักทอง ให้อารมณ์เหมือนประยุกต์มาจากสังขยาฟักทอง อีกชั้นเป็นชั้นที่ชอบที่สุด น่าจะเป็นไอติม มีครัมเบิ้ลมาเบาๆ ชั้นสุดท้ายแอบกวนๆด้วยการใส่สายวัดจริงๆมาเล่นคำ

ไม่เป็นสับปะรด 220.- เป็นเมนูไอติม เสิร์ฟมาในลูกสับปะรดเล็กๆ แล้วทำไมถึงไม่เป็นสับปะรด ก็เพราะมันคือไอติมมะม่วงนั่นเอง

จัมโบ้โอริโอ้ 220.- ตามชื่อเลย เป็นโอริโอ้ยักษ์ เพิ่มความพิเศษด้วยการเสิร์ฟกับไอติมมะพร้าวหอมๆ 

ทุกเมนูขนมหวานไม่หวานจนเกินไป เหมือนหน้าตาแน่นอน 5555

สุดท้าย(จริงๆแล้ว) นอกจากความแปลกใหม่ที่ได้รับ ยังมีบริการที่ประทับใจ พนง.สามารถตอบคำถามเรื่องเมนูได้เป็นอย่างดี ขอบคุณเชฟๆที่ทำให้วงการอาหารในบ้านเรา มีความเก๋ขึ้นอีกระดับ ส่วนรสชาติก็แล้วแต่ลิ้นใคร สำหรับเราแล้ว ทุกอย่างรวมๆกันมันโอเค เป็นอีก1ร้านที่ควรไปลอง